open-index/open-wikipedia-markdown huggingface dataset:
Tintoretto

**Tintoretto** (oikealta nimeltään *Jacopo Robusti*; 29. syyskuuta 1518 Venetsia – 31. toukokuuta 1594 Venetsia) oli italialaisen renessanssitaiteen merkittävä taidemaalari ja Venetsian koulukunnan jäsen.

Tintoretto-nimensä hän sai isänsä ammatin vuoksi. Tämä toimi vaatteiden värjärinä. Hänestä on käytetty sukunimeä Robusti, koska hänen isänsä oli työskennellyt Padovan portinavaajana (*robusto* ’voimakas, vankka, vahva’). Hänen oikeaksi sukunimekseen on esitetty nimeä Comin. Hänen elämänvaiheistaan on varsin vähän tietoa.

Muihin Venetsiassa toimineisiin 1500-luvun taiteilijoihin (Tizian, Paolo Veronese) verrattuna Tintoretto on aidoimmin venetsialainen, sillä hän ei käytännöllisesti katsoen koskaan poistunut Venetsiasta. Hänen taidettaan onkin eniten esillä juuri siellä. Tintoretto maalasi ennen kaikea uskonnollisia aiheita, joita paikalliset scuolat eli veljeskunnat tilasivat häneltä. Koska hän oli myös tuottelias, hänestä tuli Venetsiassa suosittu ja tunnettu taiteilija.

## Taiteen ilmaisukeinot
Tintoretto oli erityisen kiinnostunut valaistuksesta, ja teki taulujensa keskushahmoista vahamalleja maalaten niitä erilaisissa valaistusolosuhteissa, joka enteili barokkia. Tintoretto käytti dramaattisesti perspektiiviä ja valoa. Tintoretton taidetta ei sen sijaan voi jakaa selviin jaksoihin, eikä hänen varhaistöitään juuri tunneta. Ensimmäiset suuret teoksensa hän maalasi vuosina 1547–1548 ja ne ilmentävät jo selkiytynyttä ja vahvaa persoonallista ilmaisua. Koska Tintoretton tarkkoja elämänvaiheita ei tunneta, hänen töitään tulkitaan usein verraten niitä oman aikansa venetsialaiseen kulttuuriympäristöön.  

Venetsialaisen koulukunnan muihin jäseniin verrattuna Tintoretto oli rohkea värien ja siveltimien käyttäjä. Hänen väriasteikkonsa oli vähemmän taitettu kuin Tizianin ja vähemmän hehkuva kuin Veronesen. Väreistä hän suosi okran sävyjä, ruosteenpunaista ja viininpunaista rinnastuneina voimakkaisiin sinisen sävyihin. Lisäksi Tintoretto toi taidemaailmaan uusia näkökulmia ja painotuksia raamatullisten aiheiden tulkinnassa. Hän pyrki yllätykselliseen tulkintaan. Kuvan kompositiossa hän ilmensi erikoista syvyysvaikutelmaa ja asettelussa diagonaalisuutta tai kaaren muotoa. Valon käytössä Tintoretto osasi mestarillisesti luoda kontrasteja, korostaa muotoja ja luoda taianomaista tunnelmaa. 

### Tärkeimpiä teoksia
* *Pyhän Markuksen ihme*, *Miracolo di san Marco* (1548)
* *Viimeinen ehtoollinen* (1580)
* Venetsian *Scuola di San Roccon* 56 suurta seinämaalausta (1565–1588)
* Venetsian Dogen palatsin maalaukset (1574–1592)

## Lähteet

## Kirjallisuutta

*Melania G. Mazzucco: Mestarin tunnustukset, Avain 2009. Suomentanut Taru Nyström Abeille.
Štše ne vmerla Ukrajiny

**Štše ne vmerla Ukrajiny i slava, i volja** () on Ukrainan kansallislaulu. Laulun sävelsi Länsi-Ukrainasta kotoisin oleva säveltäjä ja pappi Myh’ailo Verbytskyi vuonna 1863 Pavlo Tšubynskyin vuotta aikaisempaan kirjoittamaan isänmaalliseen runoon. Siitä tuli Ukrainassa suosittu isänmaallinen laulu, ja vuonna 1917 se julistettiin vasta itsenäistyneen Ukrainan tasavallan kansallislauluksi. Laulu muistuttaa hieman puolalaisia ja serbialaisia kansanlauluja.

*Štše ne vmerla Ukrajiny i slava, i volja* laulettiin de facto -kansallislauluna uudelleen itsenäistyneen Ukrainan ensimmäisen presidentin Leonid Kravtšukin virkaanastujaisissa 5. joulukuuta 1991. Ukrainan 28. kesäkuuta 1996 hyväksytty perustuslaki määrää 20. artiklassaan Verbytskyin sävellyksen kansallislauluksi ja määrää samalla, että laulun virallisten sanojen on tultava hyväksytyksi parlamentissa kahden kolmasosan enemmistöllä, mikä tapahtui vasta 6. maaliskuuta 2003. Hyväksytyt sanat poikkeavat hieman Tšubynskyin alkuperäisestä runosta.

Venäjän hyökättyä Ukrainaan helmikuussa 2022 useat eurooppalaiset orkesterit soittivat normaalin ohjelmistonsa lisäksi myös Ukrainan kansallislaulun osoittaakseen solidaarisuutta.

## Sanat

### Käytössä olevat sanat

Lähde:
### Ukrainalaiset sanat ennen vuotta 2003

Lähde:

## Lähteet

## Aiheesta muualla

* Kuuntele Ukrainan kansallislaulu
Abu Dhabi (emiraatti)

**Abu Dhabi** (, 'Abū ẓabī, ) on suurin seitsemästä emiraatista, jotka muodostavat Arabiemiirikuntien liiton. Emiraatin suurin kaupunki ja koko valtion pääkaupunki on niin ikään nimeltään Abu Dhabi. Vuonna 2013 emiirikunnan asukasluku oli 2 453 096. Abu Dhabin kaupungin alueella asui arviolta 714 592 ihmistä Vuosina 2005–2012 Abu Dhabin väkiluku kasvoi 7,9 prosentin vuosikeskiarvolla. Emiraatin toiseksi suurin kaupunki on Omanin rajalla sijaitseva Al-Ain. Emiraatin pinta-ala 67 340 km² muodostaa valtaosan liittovaltion pinta-alasta.

Emiraattia hallitsee šeikki Khalifa ibn Zayid Al Nahyan, joka toimii myös koko liittovaltion presidenttinä.

Lähes 70&nbsp;% maan varallisuudesta on sijoittunut Abu Dhabiin. Kuten muut emiraatit, Abu Dhabi julkaisee omia postimerkkejä. Ensimmäinen postimerkki julkaistiin 30. maaliskuuta 1964.

## Ilmasto
Abu Dhabissa on Köppenin ilmastoluokituksen mukaan subtrooppinen aavikkoilmasto. Kesäisin on kuumaa ja erittäin kuivaa, talvisin on lämmintä ja melko kuivaa. Vuoden keskilämpötila on noin 27&nbsp;°C ja keskimääräinen sademäärä 80 millimetriä. Elokuu on lämpimin kuukausi. Silloin vuorokauden keskilämpötila on noin 34&nbsp;°C. Viilein kuukausi on tammikuu, jolloin keskilämpötila on noin 18&nbsp;°C. Sateisin kuukausi on helmikuu, jolloin sataa keskimäärin noin 30 millimetriä. Kesällä ja syksyllä on puolestaan kuivinta. Silloin keskimääräinen sadanta on 0 millimetriä.

## Lähteet

## Aiheesta muualla
Kanadan Grand Prix

**Kanadan Grand Prix** (, ) on Kanadassa järjestettävä Formula 1 -sarjan osakilpailu.

Kanadan Grand Prix’ta on ajettu vuodesta 1967 alkaen aluksi Mosport Parkin ja Mont-Tremblant’n radoilla ja vuodesta 1978 alkaen Montrealissa Circuit Gilles-Villeneuven katuradalla. Kausilla  ja  kilpailua ei ajettu koronaviruksen aiheuttamien rajoitusten vuoksi.

Suomalaisista Kimi Räikkönen ja Mika Häkkinen ovat voittaneet kilpailun kertaalleen kumpikin, Häkkinen 1999 ja Räikkönen 2005.

McLaren-talli on saavuttanut eniten voittoja kyseisessä Grand Prix’ssä, myös paalupaikkoja ja nopeimpia kierrosaikoja talli on saavuttanut eniten (11 kappaletta kumpaakin).

## Voittajat

## Lähteet

## Aiheesta muualla
Tiepalvelu

**Tiepalvelu** on vapaaehtoista maantieliikenteen auttamistoimintaa ja se liittyy läheisesti vapaaehtoiseen pelastuspalveluun. Suomessa tiepalvelu käynnistyi Olympiavuonna 1952 Autoliiton edeltäjän Suomen Autoklubin (AK) toimesta. Nykyään toimintaa harjoittavat Suomen Tiepalvelumiehet, Suomen Tiepalvelumiesliitto ja Suomen Vapaaehtoinen Tiepalvelu. Tiepalvelumiehet tekevät vapaaehtoista työtä oman työnsä ohella ja päivystävät useimmiten viikonloppuina. Joka vuosi tiepalvelu osallistuu pääsiäis- ja joululiikenteeseen, operaatiot tunnetaan nimillä *Operaatio Pajunkissa*, *Operaatio Lumihiutale* ja *Operaatio Joulupukki*.

Joidenkin vapaaehtoisten tiepalveluiden esimerkiksi STM ry:n vapaaehtoistyöntekijät eivät saa ottaa työstä mitään korvausta, ainoastaan tarveaineista ja tarvikkeista. Myös muiden tiepalveluiden liikenneturvallisuuteen liittyvä ja pieni tekninen apu voi olla maksuton silloin kun tiepalvelumies tulee paikalle pyytämättä, esimerkiksi jonkin liikenneoperaation aikana. Yritystoimintaan liittyvä tiepalveluapu on yleensä aina maksullinen. Myös Autoliitto harjoittaa yhä tiepalvelua, joka perii kulukorvauksen tilatusta avunannosta. Autoliiton tiepalvelu on nykyisin yhä useammin alan yritysten tuottamaa, ja vain vapaaehtoisen tiepalvelun päivystäessä tilattu apu saattaa tulla perinteiseltä vapaaehtoispartiolta. Vapaaehtoisen tiepalvelun ja Autoliiton ohella Suomessa toimii myös täysin kaupalliselta pohjalta ammattitiepalvelu.

## Katso myös
*hinauspalvelu
## Lähteet

## Aiheesta muualla
*Suomen Tiepalvelumiehet STM ry
*Suomen Tiepalvelumiesliitto r.y. 
*yhdistystiedot: Suomen Vapaaehtoinen Tiepalvelu
*Autoliitto
Tom Felton

**Thomas Andrew ”Tom” Felton** (s. 22. syyskuuta 1987 Kensington, Lontoo) on englantilainen näyttelijä ja muusikko. Hän on näytellyt muun muassa Draco Malfoyn roolissa *[[Harry Potter (elokuvasarja)|Harry Potter]]* -elokuvasarjassa. Ennen kuvauksia hän ei ollut lukenut Harry Potter -kirjoja.

Felton ”löydettiin” vuonna 1995, jolloin hän pääsi televisiomainoksiin. 1990-luvun lopulla hän esiintyi elokuvissa *[[Kätkijät (vuoden 1997 elokuva)|Kätkijät]]* (1997) sekä *[[Anna ja kuningas]]* (1999).  Felton on esiintynyt myös monissa televisio-ohjelmissa, muun muassa *Second Sight* I ja II, joissa hän esittää todistajaa nimeltä Thomas Ingham. Hänellä oli rooli myös draamasarjassa *[[Ensimmäisen asteen murha]]* vuonna 2014 ja televisiosarjassa *The Flash*. 

## Filmografia

## Lähteet

## Aiheesta muualla

* 
* 
* Tom Feltonin virallinen kotisivu
Ranskan avoin tennisturnaus 2005

Tenniksen Ranskan avointen mestaruuskilpailujen tulokset vuodelta 2005:
__NOTOC__
## Seniorit
### Kaksinpelit

**Miehet**

**Naiset**

### Nelinpelit

**Miehet**

**Naiset**

**Sekanelinpeli**

## Juniorit
### Kaksinpelit

**Pojat**

**Tytöt**

### Nelinpelit

**Pojat**

**Naiset**
Virginia (täsmennyssivu)

**Virginia** on naisen etunimi. Se voi tarkoittaa myös ainakin seuraavia:

### Paikannimenä

*Virginia, Yhdysvaltain osavaltio
*Länsi-Virginia, Virginiasta eronnut Yhdysvaltain osavaltio
*Virginia, kaupunki Illinoisissa Yhdysvalloissa
*Virginia, kaupunki Minnesotassa Yhdysvalloissa
*Virginia, kaupunki Irlannissa
*Virginia, kaupunginosa Brisbanessa, Australiassa

### Sukunimenä
* João Virgínia (s. 1999), portugalilainen jalkapallomaalivahti

### Yhdysvaltain laivasto

*CSS Virginia, Etelävaltioiden taistelulaiva Yhdysvaltain sisällissodassa
*USS Virginia (1776), 28-tykkinen fregatti
*USS Virginia (1797), 14-tykkinen tullikutteri
*USS Virginia (1825), 74-tykkinen linjalaiva
*USS Virginia (1861), vallattu espanjalainen saarronmurtaja
*Virginia-luokka (taistelulaiva), viiden aluksen (BB-13 - BB-17) muodostama taistelulaivaluokka
**USS Virginia (BB-13), Virginia-luokan taistelulaiva
*Virginia-luokka (risteilijä), neljän aluksen (CGN-38 - CGN-41) muodostama ydinristeilijäluokka
**USS Virginia (CGN-38), Virginia-luokan risteilijä
*Virginia-luokka (sukellusvene), (SSN-774 - ) ydinsukellusveneluokka
**USS Virginia (SSN-774), Virginia-luokan ydinsukellusvene

### Muuta

*Virginia, Ellen Glasgow'n romaani vuodelta 1913
*50 Virginia, asteroidi.
*Virginia, Vuokko Hovatan single vuodelta 2008
*Virginia, savukemerkki
Ira Losco

**Ira Losco** (s. 31. heinäkuuta 1981 Sliema) on maltalainen poplaulaja. 

Losco on Maltan musiikkimaailman suuria tähtiä. 15 vuotta kestäneen uransa aikana hän on saanut 20 palkintoa ja julkaissut viisi albumia.

Losco aloitti uransa vuonna 1997 yhtyeessä Tiara. Hän siirtyi vuonna 2000 soolouralle. Hän edusti vuonna 2002 Maltaa Euroviisuissa kappaleellaan "7th Wonder", Kappale sijoittui kilpailussa toiseksi saatuaan 12 pistettä vähemmän kuin voittanut Latvian kappale. Losco edusti maata myös vuoden 2016 kilpailussa kappaleella *[[Walk on Water]]*. Hän sijoittui kilpailussa sijalle 12.

## Lähteet

## Aiheesta muualla
Benetton

**Benetton** voi tarkoittaa ainakin seuraavia:

* Benetton Group, italialaistaustainen ylikansallinen vaateyhtiö
* Benetton Formula, kausilla 1986–2001 toiminut Formula 1 -talli
* Pallacanestro Treviso, italialainen koripalloseura, joka tunnettiin myös nimellä Benetton Basket
* Benetton, sukunimenä:
** Luciano Benetton (s. 1935), italialainen liikemies
** Rocco Benetton (s. 1969), italialainen toimitusjohtaja.
Sliema

**Sliema** () on kaupunki Maltan koillisrannikolla. Toisin kuin muissa maltalaisissa kaupungeissa, Sliemassa tärkein kieli on englanti. Kaupungin asukasluku oli noin 21&nbsp;000 vuonna 2017, kun vuoden 2011 väestönlaskennassa asukkaita oli noin 13&nbsp;600. Vielä kolmekymmentä vuotta sitten Sliema oli Maltan suurin kaupunki 26&nbsp;000 asukkaallaan.

## Lähteet

## Aiheesta muualla
Paul Tortelier

**Paul Tortelier** (21. maaliskuuta 1914 – 18. joulukuuta 1990) oli ranskalainen sellisti ja säveltäjä. 

Tortelier syntyi Pariisissa ja opiskeli vuodesta 1926 lähtien Pariisin konservatoriossa. Vuosina 1935–1937 Tortelier soitti selloa Monte Carlon sinfoniaorkesterissa. Vuonna 1939 hän liittyi Bostonin sinfoniaorkesteriin. Hän esiintyi Isossa-Britanniassa ensimmäistä kertaa vuonna 1947, jolloin hän esitti Thomas Beechamin johdolla Richard Straussin teoksen *[[Don Quixote (Strauss)|Don Quixote]]*. 

Tortelier sävelsi muun muassa konserton kahdelle sellolle ja orkesterille (1950), sarjan soolosellolle, sonaatin sellolle ja pianolle sekä *[[Israel-sinfonia|Israel-sinfonian]]*. Hän on kehittänyt erityisen sellon kannattimen vähentääkseen soittajan rasitusta. 

Tortelierin poika Yan Pascal Tortelier on kapellimestari ja tytär Maria de la Pau pianisti.

## Lähteet
Pariisin konservatorio

**Pariisin konservatorio** () on Ranskan suurin konservatorio. Se avattiin vuonna 1795 ja on ensimmäinen perustettu konservatorio. Konservatorion koko ranskankielinen nimi on *Conservatoire national supérieur de musique et de danse de Paris* (CNSMDP), eli Pariisin musiikin ja tanssin korkea-asteen konservatorio. Pariisin konservatorio on toinen Ranskan korkea-asteen musiikin ja tanssin konservatorioista, toisen sijaitessa Lyonissa. Ranskassa ei ole *Conservatoire national supérieur de musique et de dansen* jälkeen enää korkeampia musiikkioppilaitoksia. Korkea-asteen konservatorioihin pyritään usein, kun  alemman asteen DEM- ammattitutkinto on suoritettu jossakin Ranskan 39:stä konservatorioista, mutta tutkinto ei ole pakollinen ylemmälle tasolle päästäkseen.

## Entisiä oppilaita
*Charles-Valentin Alkan (1813–1888)
*Gustave Charpentier (1860–1956)
*Juan Crisóstomo Arriaga (1806–1826)
*Hector Berlioz (1803–1869)
*Georges Bizet (1838–1875)
*Pierre Boulez (s. 1925)
*Alain Damiens (s. 1950)
*Claude Debussy (1862–1918)
*Maurice Duruflé (1902–1986)
*Marcel Dupré (1886–1971)
*Paul Dukas (1865–1935)
*Henri Dutilleux (s. 1916)
*France Ellegaard (1913–1999)
*George Enescu (1881–1955)
*Jacques Fromental Halévy (1799–1862)
*Édouard Lalo (1823–1892)
*Olivier Messiaen (1908–1992)
*Darius Milhaud (1892–1974)
*Arto Noras (s. 1942)
*Maurice Ravel (1875–1937)
*Camille Saint-Saëns (1835–1921)
*Pablo de Sarasate (1844–1908)
*Erik Satie (1866–1925)
*Pekka Savijoki
*Ernest Schelling (1876–1939)
*Jacques Thibaud (1880–1953)
*Paul Tortelier (1914–1990)
*Xian Xinghai (1905–1945)
Juan Crisóstomo Arriaga

**Juan Crisóstomo Jacobo Antonio de Arriaga y Balzola** (27. tammikuuta 1806 – 17. tammikuuta 1826) oli espanjalainen säveltäjä ja viulisti. Hänelle annettiin lempinimi "Espanjan Mozart".

Arriaga syntyi Bilbaossa ja opiskeli Pariisin konservatoriossa. Hän sävelsi ensimmäisen oopperansa, *Los esclavos felices*, ollessaan 13-vuotias. Arriaga kuoli 19-vuotiaana keuhkosairauteen.

Arriagan sävellyksiä ovat muun muassa oopperat *Los esclavos felices* ja *Nada y Mucho* sekä useat kantaatit ja instrumentaaliteokset.
Tierra Santa

**Tierra Santa** on espanjalainen heavy metal -yhtye. Se perustettiin La Riojassa vuonna 1997.
__NOTOC__
## Jäsenet
*Ángel - laulu, kitara
*Roberto - basso
*David - rummut
*Juanan - koskettimet
*Eduardo - kitara

## Diskografia
### Studioalbumit

* 
* 
* 
* 
* 
* 
* 
* 
* 
* 
* 

### Live
* 
* 

### Muut
* 
* 
* 
* 

## Aiheesta muualla
*Tierra Santa, viralliset sivut
*Tierra de Indomables , virallinen fanclubi
*
Pablo de Sarasate

**Pablo Martín Melitón de Sarasate y Navascues** (10. maaliskuuta 1844 Pamplona – 20. syyskuuta 1908 Biarritz) oli espanjalainen säveltäjä ja viulisti. 

Sarasate opiskeli aluksi Madridissa ja myöhemmin muun muassa Pariisin konservatoriossa. Sarasate esiintyi konserttiviulistina ensimmäistä kertaa vuonna 1860. Vuonna 1861 hän esiintyi Lontoossa. Myöhemmin uransa aikana hän esiintyi kaikkialla Euroopassa sekä Pohjois- ja Etelä-Amerikassa. Sarasate kuoli keuhkokatarriin 64-vuotiaana. 

Suurin osa Sarasaten sävellyksistä on virtuoottista viulumusiikkia, joka edelleen kuuluu kantaohjelmistoon. Hän teki myös runsaasti sovituksia aikansa suosituista sävellyksistä, kuten Carmen-fantasian Georges Bizet'n oopperan pohjalta.

Eduard Lalon *Symphonie espagnole* ja Camille Saint-Saënsin *Introduction et Rondo Capriccioso* on omistettu Sarasatelle, jonka viulutaide vaikutti teosten espanjalaissävyihin.

Testamentissaan Sarasate lahjoitti 1724 rakennetun Stradivari-viulunsa Madridin kuninkaalliselle konservatoriolle.

## Lähteet

## Aiheesta muualla

* 
* YLE:n Musiikin Mestareita -sarjan ohjelmassa voi kuulla Sarasaten soittoa.
Arcade Fire

**Arcade Fire** on Montrealissa, Kanadassa vuonna 2003 perustettu indie rock -yhtye. Kitaran, rumpujen ja basson lisäksi yhtyeen kappaleissa käytetään pianoa, viulua, alttoviulua, selloa, ksylofonia, kosketinsoittimia, käyrätorvea, harmonikkaa ja harppua. Arcade Fire on julkaissut albumit *[[Funeral (albumi)|Funeral]]* (2004), *[[Neon Bible]]* (2007), *[[Suburbs]]* (2010), Reflektor (2013) sekä ''Everything Now'' (2017).

Suuren kokoonpanon jäseniä ovat Win Butler, Régine Chassagne, Richard Reed Parry, Tim Kingsbury ja Jeremy Gara. Win Butlerin veli William Butler kuului yhtyeeseen pitkään.

Yhtye esiintyi ensimmäisen kerran Suomessa Helsingin Senaatintorilla 28.6.2010.

## Diskografia
### Albumit
* *[[Funeral (albumi)|Funeral]]* (2004)
* *[[Neon Bible]]* (2007)
* *[[Suburbs]]* (2010)
* *[[Reflektor]]* (2013)
* ''Everything Now'' (2017)
* *[[Her (Original Score)]]* (2021)
* *[[We (albumi)|We]]* (2022)
* *[[Pink Elephant]]* (2025)

### EP:t
* *[[Arcade Fire (EP)|Arcade Fire]]* (2003)
* *Live EP* (2005)
* *The Reflektor Tapes* (2015)

### Singlet
Albumilta *Funeral*:
* ”Neighborhood #1 (Tunnels)” (2004)
* ”Neighborhood #2 (Laika)” (2005)
* ”Neighborhood #3 (Power Out)” (2005)
* ”Cold Wind” (2005)
* ”Rebellion (Lies)” (2005)
* ”Wake Up” (2005)

Albumilta *Neon Bible*:
* ”Black Mirror” (2007)
* ”Keep the Car Running” (2007)
”Intervention” (2007)
* ”No Cars Go” (2007)

Albumilta *Suburbs*:
* ”The Suburbs / Month of May” (2010)
* ”We Used to Wait” (2010)
* ”Ready to Start” (2010)
* ”City with No Children” (2011)
* ”Speaking in Tongues” (2011)
* ”Sprawl II (Mountains Beyond Mountains)” (2011)

Albumilta *Reflektor*:
* ”Reflektor” (2013)
* ”Afterlife” (2013)
* ”We Exist” (2014)
Albumilta *Everything Now:*
* "Everything Now" (2017)
* "Creature Comfort" (2017)
* "Signs of Life" (2017)
* "Electric Blue" (2017)

Elokuvasta ''Dumbo'':

* "Baby Mine" (2019)

## Lähteet

## Aiheesta muualla

* Viralliset kotisivut. 
* Viralliset fanisivut .
Kana (täsmennyssivu)

**Kana** tarkoittaa seuraavia:

*kana (*Gallus gallus domesticus*), kanalintujen lahkoon kuuluva lintu
**Kana*, kaskaiden alalahkon Cicadellidae-heimon Nirvaninae-alaheimoon kuuluva hyönteissuku
*Kana, joki Murmanskin alueella, Umbajoen noin 50 km:n pituinen sivuhaara
*Kana, rap- ja pop-laulaja sekä juontaja Marianna Alasen taiteilijanimi
*kana, japanin kielessä käytetty kirjoitusjärjestelmä
*Kana, entinen saari Helsingin Sörnäisissä nyk. Hanasaaren alueella
*Melina Kana, kreikkalainen säveltäjä
*Kana, japanilainen rockmuusikko.
*veturityyppi Vr1:n lempinimi.
Lastentarhan kyttä

**Lastentarhan kyttä** () on Ivan Reitmanin ohjaama elokuva vuodelta 1990.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Asko Alanen kirjoitti elokuvan tarjoavan ”lapsellista lystiä ja kehovuoren kömpelöä koomikkorutiinia”, joita keventävät viehkeät sidekick-leidit. Hän antoi sille kaksi tähteä viidestä, joka vastaa sanallista arviota ”keskinkertainen”. *Ilta-Sanomissa* vuonna 2017 Timo Kuismin valitteli Schwarzenegger-komedioiden olevan ”nolointa ikinä”, varsinkin verrattuna siihen miten hyvin näyttelijä sopii kovisrooleihinsa. Hän antoi tälle ”aivan kamalana” pitämälleen elokuvalle yhden tähden viidestä..

## Lähteet
Isäni on turbomies

**Isäni on turbomies** on Brian Levantin ohjaama komediaelokuva vuodelta 1996.

## Juoni
Howard Langston on perheenisä, joka ei työkiireiltään ehdi viettää riittävästi aikaa perheensä kanssa. Hän on kateellinen hyvin pärjäävälle naapurilleen yksinhuoltaja-Tedille, joka taasen on kiinnostunut Howardin vaimosta Lizistä. Joulun lähestyessä jokaisen lapsen toivelistalle on ilmestynyt Turbomies-toimintafiguuri. Myös Howardin Jamie-poika on toivonut figuurin joululahjaksi ja aaton alla Howard muistaa unohtaneensa ostaa lelun. Aattoaamuna alkaa lähes mahdottomaksi muodostuva tehtävä löytää hurjaa suosiota nauttiva Turbomies putiikista. Howard ei ole ainoa vanhempi, joka etsii lahjaa pojalleen. Postinjakaja Myron Larrabeestä kehittyy hänen suurin vastustajansa molempien yrittäessä epätoivoisesti saada käsiinsä Turbomies-lelu.

## Rooleissa

## Lähteet
William Turner (täsmennyssivu)

**William Turner** on seuraavien henkilöiden nimi:

* William Turner, brittiläinen taidemaalari
* William Turner, brittiläinen säveltäjä
* William J. G. Turner, yhdysvaltalainen säveltäjä, ohjaaja, dramaturgi, tuottaja ja näyttelijä
* William Turner, brittiläinen anatomi ja Ediburghin yliopiston rehtori
* William Turner, Salfordin piispa
* William Turner, brittiläinen kasvitieteilijä ja ornitologi
* William Thomas Turner, RMS Lusitanian kapteeni.

## Katso myös
Aihepiiriin liittyy myös seuraava:

* Will Turner, henkilöhahmo Pirates of the Caribbean -elokuvissa.
Metalium

**Metalium** oli saksalainen power metal -yhtye. Kitaristi Matthias Lange ja basisti Lars Ratz perustivat sen Hampurissa vuonna 1998. Yhtye lopetti toimintansa 2010.

## Jäsenet
### 2009
*Henning Basse - laulu
*Matthias Lange - kitara
*Lars Ratz - basso, koskettimet
*Michael Ehré - rummut, koskettimet
*Tolo Grimalt - kitara

### Entiset
* Chris Caffery- kitara
* Jack Frost - kitara
* Mike Terrana - rummut
* Mark Cross - rummut

## Diskografia
* *Millennium Metal: Chapter One* (1999)
* *State of Triumph: Chapter Two* (2000)
* *Hero Nation: Chapter Three* (2002)
* *As One: Chapter Four* (2004)
* *Demons of Insanity: Chapter Five* (2005)
* *Nothing to Undo: Chapter Six* (2007)
* *Incubus: Chapter Seven* (2008)
* *Grounded – Chapter Eight* (2009)
Joukkoitsemurha

**Joukkoitsemurha** on tapahtuma, jossa ryhmän jäsenet tekevät yhteisellä päätöksellä kollektiivisen tai yksilöllisen itsemurhan.

Joukkoitsemurhia on esiintynyt uskonnollisissa yhteisöissä, joissa vahva karismaattinen johtaja saa yhteisön uskomaan omiin näkemyksiinsä. Nämä näkemykset liittyvät usein eskatologiaan. Yhteisö on ollut pidempään eristetty ulkopuolisesta yhteiskunnasta. Tunnettuja uskonnollisia joukkoitsemurhia ovat tehneet esimerkiksi Kansan temppeli- ja Heaven's Gate -lahkot.

Joukkoitsemurhayrityksiä esiintyy myös internetin verkkoyhteisöissä. Ne ovat jääneet lähes aina yrityksiksi. Taustalla yritykseen lähtemisessä uskotaan olevan yhteisön jäsenen elämän epäkohdat ja masennus. Yhteisöstä jäsenet saavat myötätuntoa ja vertaistukea, minkä vuoksi he uskovat johtajaa kritiikittä.

## Merkittäviä joukkoitsemurhia

* juutalaisten suorittama joukkoitsemurha roomalaisten vallatessa Masadan linnoituksen vuonna 73 jaa. Nykytutkimus on kyseenalaistanut väitteen.
* Herttua Margirisin johtamien liettualaisten joukkoitsemurha Saksalaisen ritarikunnan piirittämässä Pilénain linnoituksessa 25. helmikuuta 1336. Herttua Margiris surmasi ensin vaimonsa ja sen jälkeen itsensä. Noin 4&nbsp;000–5&nbsp;000 liettualaisen arvioidaan kuolleen.
* Intian Rajasthanissa Chittogarhin sotilaskastinen väestö (rajputit) teki joukkoitsemurhan 1400-luvulla kaupungin piirityksen yhteydessä: miehet suorittivat itsemurhan marssimalla kaupunkia piirittävien mogulien miekkoihin ja naiset polttivat itsensä roviolla.
* Etelä-Balin aatelisto tuhoutui täysin vuonna 1906 rituaalisessa joukkoitsemurhassa.
* Saksan hävitessä toisen maailmansodan 1945 ympäri Saksaa tapahtui monia joukkoitsemurhia. Esimerkiksi pienessä Demminin kaupungissa 700–2&nbsp;000 ihmistä teki itsemurhan, kun puna-armeija valtasi kaupungin.
* vuonna 1978 Kansan temppeli -lahkon 909 jäsentä teki joukkoitsemurhan Jonestownin siirtokunnassa Guyanan viidakossa. Tapausta pidetään kuitenkin myös joukkomurhana, sillä monet pakoa yrittäneistä ammuttiin eivätkä läheskään kaikki juoneet myrkkyä vapaaehtoisesti.
* vuonna 1994 Auringon temppeli -kultin 48 jäsentä kuoli joukkoitsemurhassa maatilalla Sveitsin Fribourgin kantonissa.
* vuonna 1997 amerikkalaisen Heaven's Gate -kultin 39 jäsentä suoritti joukkoitsemurhan.
* vuonna 2005 teki 91 ihmistä verkossa organisoidun joukkoitsemurhan Japanissa.

## Lähteet
Kaluga

**Kaluga** () on kaupunki, kaupunkipiiri ja koko Kalugan alueen hallinnollinen keskus Okan varrella Keski-Venäjällä 188 kilometriä Moskovasta lounaaseen. Vuoden 2010 väestönlaskennan mukaan kaupungin asukasluku oli 325&nbsp;185. Koko Kalugan kaupunkipiirin asukasluku 339&nbsp;996 pitää sisällään myös 14&nbsp;811 maaseutuasukasta. 

Kalugan tärkeimmät teollisuudenalat ovat kone-, tulitikku- ja huonekaluteollisuus. Volkswagen avasi tehtaansa kaupungissa syksyllä 2007. 

## Historiaa ja nähtävyyksiä

Kalugan kaupunki on perustettu 1371. Kalugasta Moskovaan johtava tie on ikivanha ja sitä kutsutaan *Kalugan tieksi*. Vuonna 1812 Kalugan lähellä käytiin taisteluita Ranskan ja Venäjän joukkojen välillä. Vuonna 1941 Kaluga oli Saksan miehittämä lokakuusta joulukuuhun.

Tunnetuin kalugalainen on avaruusteknologian tutkija ja kehittäjä Konstantin Tsiolkovski, jonka kunniaksi kaupunkiin rakennettiin Tsiolkovskin valtiollinen avaruusmuseo vuonna 1967. Kaupungissa on myös taidemuseo ja historiallinen museo. Kulttuuri- ja kirkkohistoriallisiin nähtävyyksiin kuuluu myös useita 1700-luvulla rakennettuja kirkkoja.

## Asukasluvun kehitys
* 346 700 (1997)
* 335 100 (2002)
* 334 800 (2003)
* 331 646 (2004)
* 325 185 (2010)

## Liikenneyhteydet

Kalugasta on rautatieyhteydet koilliseen Moskovaan, kaakkoon Tulaan, lounaaseen Brjanskiin ja luoteeseen Smolenskiin. Kahdesta kaupungin nimeä kantavasta päärautatieasemasta Kaluga-1 sijaitsee kantakaupungissa ja Kaluga-2 noin 10 kilometriä lännempänä Moskovasta Kalugan keskustan ohi Brjanskiin ja edelleen Valko-Venäjän Homeliin johtavan pääradan varrella. 

## Lähteet

## Aiheesta muualla

*Kaupungin johto ja yhteystiedot Kalugan alueen sivustolla 
*Kalugan duman ("kaupunginvaltuuston") sivusto  (duma.kaluga.ru)
*Eräs Kalugaan keskittynyt portaali  (kaluga.ru)
Muʻa

**Mu'a** on kaupunki Tongatapun saarella, Tongalla. Se oli muinaisen Tu'i Tongan kuningaskunnan pääkaupunki ja lapita-kulttuurin keskus 1200-luvulta 1800-luvulle. Se on osa Unescon maailmanperintökohteeksi ehdotettua kohdetta Tongan muinaiset pääkaupungit.

Mu'an alueella on monia arkeologisia kohteita, kuten 28 kuninkaallista hautaa, jotka koostuvat valtavista kivenjärkäleistä.

## Lähteet
Cajunit

**Cajunit** ovat Yhdysvaltain eteläosissa Louisianassa ja Texasissa asuvaa kanadanranskalaisperäistä väestöä. Cajunit ovat perinteisesti olleet ranskankielisiä ja uskonnoltaan roomalaiskatolisia.

Alueen ruokakulttuuri tunnetaan maailmalla cajunkeittiönä ja musiikki cajunmusiikkina.

## Historia

Cajunien esi-isät muuttivat Louisianaan Kanadasta, ranskankielisestä Acadian siirtokunnasta nykyisten Nova Scotian ja New Brunswickin alueelta. Nimitys ”cajun” on lyhenne acadialaista tarkoittavasta sanasta *Acadian*. Alue siirtyi Ranskalta Isolle-Britannialle vuonna 1713. Kun britit vaativat alueen ranskalaisia asukkaita vannomaan uskollisuutta ja luopumaan katolisesta uskostaan, ranskankieliset kieltäytyivät tottelemasta, ja heidät ajettiin maanpakoon vuonna 1755. Heitä muutti eri suuntiin, ja Louisianaan muuttaneita noin neljää tuhatta siirtolaista kutsutaan cajuneiksi. Alue oli tuolloin espanjalaisten hallinnassa, mutta siellä asui jo silloin paljon ranskankielisiä.

Cajunit perustivat Etelä-Louisianaan New Orleansin lähistölle vuonna 1765 Acadiana-nimisen yhteisön. Yhteisön kasvaessa cajuneita muutti suoalueelta Louisianan preerioille, kuten myös Texasin tasangoille.

Cajunit kehittivät Louisianan monietnisellä seudulla omalaatuisen kulttuurinsa. Heidän elinkeinojaan olivat maanviljely, kalastus ja karjatalous. He elivät melko eristäytyneenä alueen muista yhteisöistä aina 1900-luvulle asti. Nykyisin cajunit ovat sulautumassa muuhun väestöön, ja myös cajunien kieli on katoamassa. Samalla cajunien musiikki ja ruokakulttuuri ovat saavuttaneet suosiota muualla Yhdysvalloissa. Cajuneita on Yhdysvalloissa nykyisin noin 400&nbsp;000.

## Kulttuuri

Cajunien alkuperäinen kieli Louisianassa oli ranska. Ajan myötä kieleen tuli lainasanoja muista kielistä ja sen kielioppi yksinkertaistui. Kieltä kutsutaan nykyisin cajunranskaksi. Sillä ei ole kirjakieltä, eikä varsinaista cajunkirjallisuutta ole olemassa.

Useimmat cajunit kuuluvat roomalaiskatoliseen kirkkoon. Heidän uskontoonsa on sekoittunut elementtejä kansanuskosta, pakanallisuudesta ja afrikkalaisista uskonnoista.

Cajunien tärkein juhla on Mardi Gras, jolla cajuneille on enemmän yhteisöllistä merkitystä kuin muille louisianalaisille. Cajunien muita juhlia ovat joka lauantainen tanssijuhla *fais-dodo* sekä vuosittaiset *Lagniappe on the Bayou*, Uuden-Iberian sokerijuhla sekä riisifestivaali ja paraati. Cajunien perinteistä ajanvietettä ovat myös kukkotappelut ja rapujen juoksukilpailut.

Cajunien ruokakulttuuriin kuuluu gumbo, joka on monesta ainesosasta koostuva ja voimakkaasti maustettu pataruoka. Muita ruokia ovat perinteinen ranskalainen bouillabaisse, boulette ja jambalaya. Moni cajunruoka perustuu meren ja Mississippin antimiin.

Cajunmusiikkia säestetään viululla ja harmonikalla.

## Tunnettuja cajuneita ja cajunsukuisia

* Beyoncé, laulaja
* Lacey Chabert, näyttelijä
* Armand Duplantis, seiväshyppääjä
* Tom Landry, valmentaja
* Shia LaBeouf, näyttelijä
* Jared Leto, näyttelijä
* Paul Prudhomme, keittiömestari

## Lähteet
The Last in Line

**The Last in Line** on heavy metal -yhtye Dion toinen albumi, joka ilmestyi 2. heinäkuuta 1984. Se oli jatkoa hyvin menestyneelle ''Holy Diver'' -esikoisalbumille, joka nosti Dion maailmankartalle. Nimikappaleen lisäksi muita tunnettuja kappaleita levyllä ovat "Egypt (The Chains Are On)" , "Mystery" , sekä "We Rock".

## Saavutukset

### RIAA:n sertifikaatit

## Kappaleet
#
#
#
#
#
#
#
#
#

## Kokoonpano
* Ronnie James Dio – laulu, kosketinsoittimet
* Vivian Campbell – kitara
* Jimmy Bain – basso
* Vinny Appice – rummut
* Claude Schnell – kosketinsoittimet

## Lähteet
Makpal Isabekova

**Makpal Isabekova** (s. 21. helmikuuta 1984, Almaty) on kazakstanilainen poplaulaja. Hän sijoittui kuudenneksi Idolsin kazakstanilaisessa versiossa SuperStar KZ-kilpailussa.

Isabekovan debyyttialbumi *Perviy Potseluy* ilmestyi 8. syyskuuta 2005. Sen kappaleiden sanoitukset olivat englannin, venäjän ja kazakin kielillä.
Ferdinando Carulli

**Ferdinando Maria Meinrado Francesco Pascale Rosario Carulli** (9. helmikuuta 1770 Napoli – 17. helmikuuta 1841 Pariisi) oli italialainen säveltäjä ja kitaristi. Hän opiskeli aluksi selloa, mutta alkoi 20-vuotiaana soittaa kitaraa. Vuonna 1801 Carulli meni naimisiin ranskalaisen Marie-Josephine Boyerin kanssa. Pariskunta muutti muutaman vuoden kuluttua Ranskaan, jossa Carulli vietti loppuelämänsä. Pariisissa Carulli alkoi myös julkaista omia sävellyksiään. Useimmat Carullin sävellykset ovat kitaralle.

## Aiheesta muualla

*Vapaasti käytettävissä olevia Carullin partituureja Mutopia Project
Huohotin

**Huohotin** on nelitahtisissa polttomoottoreissa käytettävä paineentasausputki, joka tasoittaa kampikammion paineet. Paineiden tasaaminen on tarpeen, koska parhaatkaan polttomoottorin sylinterit eivät voi olla täysin tiiviit. Moottorin käyntilämpötilan nousu nimittäin aiheuttaa lämpölaajenemista liikkuvissa osissa ja edelleen kiinnileikkaantumisvaaran. Siksi palamiskaasujen täytyy päästä myös männänrenkaiden ohi moottorin kampikammioon. Jos näitä kaasuja ei päästettäisi pois, kehittyisi kampikammioon ylipaine. Tästä seurauksena olisi öljytiivisteiden pettäminen ja voiteluöljyn valuminen maahan, sekä pahimmassa tapauksessa moottorin vaurioituminen öljyn loppuessa.

## Toiminta
Nykyaikaiset päästömääräykset eivät enää hyväksy ohivuotokaasujen päästämistä ulkoilmaan niiden sisältämän öljyhöyryn, palamattoman polttoaineen ja käsittelemättömien palamiskaasujen myrkyllisyyden takia. Tästä syystä huohotin yhdistetään ottomoottoreissa yleensä sekä moottorin imuputkistoon "imusarjaan" että moottorin ilmansuodattimen koteloon. Imusarjaan johtavaan letkuun laitetaan yleensä venttiili rajoittamaan moottorin ilmansaantia tätä kautta. Ilmansuodattimen koteloon huohotin yhdistetään, koska täyskaasulla imusarjaan ei välttämättä muodostu riittävää alipainetta jotta ohivuotokaasut imeytyisivät moottoriin. Sen sijaan ilmansuodattimesta ne pääsevät imeytymään. Dieselmoottoreissa huohotin on yleensä yhdistetty vain imusarjaan. Kaasuläpällä kuristetuissa dieselmoottoreissa sen sijaan käytetään usein samaa menettelyä kuin ottomoottoreissakin.

## Lähteet
* Auto- ja kuljetusalan perusoppi 6 moottori; Jouko Rantala; Otava 1992
Tolga Kashif

**Tolga Kashif** (s. 1962) on brittiläinen kapellimestari ja säveltäjä. Hän opiskeli Royal College of Musicissa sävellystä ja orkesterinjohtoa. Kashif on johtanut muun muassa Lontoon filharmonikkoja ja Lontoon kuninkaallista filharmonista orkesteria. 

Levy-yhtiö EMI Classics tilasi Kashifilta vuonna 2001 sinfonian, joka pohjautuu Queen -yhtyeen kappaleisiin. Kuusiosainen sinfonia *[[The Queen Symphony]]* valmistui vuonna 2002 ja sen ensiesityksen johti säveltäjä itse.

The Queen Symphonyn lisäksi Kashif on säveltänyt muun muassa lauluja.
Maurizio Pollini

**Maurizio Pollini** (5. tammikuuta 1942 Milano – 23. maaliskuuta 2024) oli italialainen pianisti. Hän opiskeli Carlo Lonatin ja Carlo Vidusson johdolla. Vuonna 1960 Pollini voitti kansainvälisen Frédéric Chopin -pianokilpailun. 1960-luvun puolivälistä lähtien hän esiintyi Euroopassa, Amerikassa ja Kaukoidässä.

Pollinin äänitys Chopinin *Nocturnesta* voitti vuonna 2006 Grammy-palkinnon. Hän voitti vuonna 2001 Diapason d’Or -palkinnon. Vuonna 2012 hänet valittiin *[[Gramophone]]*-lehden "Hall of Fame" -listalle. Pollini sai Ernst von Siemens -palkinnon vuonna 1996, Praemium Imperiale -palkinnon vuonna 2010 ja Royal Philharmonic Society’s Instrumentalist Award -palkinnon vuonna 2011.

## Lähteet
Samuel Barber

**Samuel Osborne Barber** (9. maaliskuuta 1910 West Chester, Pennsylvania – 23. tammikuuta 1981 New York, New York) oli yhdysvaltalainen klassisen musiikin säveltäjä. Hänen tunnetuimpia teoksiaan on *[[Adagio jousille]]*. 

Barber pyrki töissään välttämään kokeellisuutta toisin kuin monet muut sukupolvensa säveltäjät. Hänen töitään kuvataan joskus uusromanttisiksi, vaikka eräissä hänen myöhäisissä töissään on vaikutteita modernismista.

Barber sävelsi useita oopperoita. *[[Vanessa (ooppera)|Vanessa]]*-ooppera, jonka libreton kirjoitti Gian-Carlo Menotti, oli menestys Yhdysvalloissa, ja Barber sai siitä Pulitzer-palkinnon.

Barberilla oli hyvä baritoniääni, ja hän harkitsi ammattilaulajan uraa. Hän teki muutamia levytyksiä. 

## Merkittäviä sävellyksiä
**Dover Beach* (jousikvartetto) op. 3 (1931)
**[[The School for Scandal (Barber)|The School for Scandal]]* (alkusoitto) op. 5 (1931)
*Sellosonaatti op. 6 (1932)
**Music for a Scene from Shelley* op. 7 (1933)
*(Ensimmäinen) *[[yksiosainen sinfonia (Barber)|yksiosainen sinfonia]]* op. 9 (1936)
**[[Adagio jousille]]* op. 11 (1938)
**[[Essay for Orchestra (Barber)|Essay for Orchestra]]* op. 12 (1937)
*Viulukonsertto op. 14 (1939)
* *[[Reincarnations (Barber)|Reincarnations]]* sekakuorolle, op. 16 (1939–1940); Antoine Ó Raifteirin sanoitus, jonka on kääntänyt James Stephens
**[[Second Essay for Orchestra (Barber)|Second Essay for Orchestra]]* op. 17 (1942)
**[[Excursions (Barber)|Excursions]]* op. 20 (1942–44)
**[[Capricorn Concerto]]* op. 21 (1944)
*Sellokonsertto op. 22 (1945)
**[[Medea (Baletti)]]* op. 23 (1946)
*** (sopraano ja orkesteri) op. 24 (1948)
*Pianosonaatti op. 26 (1949)
**[[Hermit Songs]]* op. 29 (1953)
**[[Prayers of Kierkegaard]]* (sopraano, kuoro ja orkesteri) op. 30 (1954)
**[[Summer Music for Wind Quintet]]* op. 31 (1956)
**[[Vanessa (ooppera)|Vanessa]]* (opera) op. 32 (1957)
**[[A Hand of Bridge]]* (kamariooppera) op. 35 (1959)
**[[Toccata Festiva]]* (urut ja orkesteri) op. 36 (1960)
*Pianokonsertto op. 38 (1962)
**[[Antony and Cleopatra]]* op. 40, ooppera (1966, uusittu 1974)

## Lähteet
Björneborgs svenska samskola

**Björneborgs svenska samskola** on Porissa toimiva yksityinen ruotsinkielinen koulu. Koulun omistaa *Svenska kulturfonden i Björneborg*. Se perustettiin vuonna 1892. Koulussa voi opiskella esikoulusta aina ylioppilaaksi asti. Koulussa opiskelee noin 300 oppilasta. Koulun johtavana rehtorina ja kulttuurisäätiön toimitusjohtajana toimii Martin Hartman.

Koulussa toimii myös Ruotsin konsulaatti, ja konsulina koulun rehtori. Koulu sijaitsee Liisantorin kahdella laidalla, Mikaelsgården toisella ja kaksi muuta rakennusta toisella laidalla. Mikaelsgården sijaitsee Mikonkadulla, ja iso, punatiilinen rakennus sekä Rosa Huset Otavankadun ja Mikonkadun kulmassa. 

## Historia
Koulu on toiminut nykyisellä paikallaan Otavankadulla 1960-luvulta saakka, jolloin suurin punatiilinen koulurakennus valmistui. 1990-luvun alussa koulu hankki itselleen myös naapurikiinteistön, ja remontin jälkeen vuonna 1992 koulu sai uusia tiloja Rosa Husetista. Viimeinen osa koulua, Mikaelsgården, rakennettiin 2000-luvulla Mikonkadun toiselle puolelle, ja se yhdistettiin päärakennukseen maanalaisella käytävällä. Mikaelsgårdenissa sijaitsee mm. koulun ruokala, lounasravintola Amica.

Vuosina 1976–2003 kouluun kuului Euran Kauttualla toiminut vuosiluokat 1–4 käsittänyt ala-aste. Kouluun kuuluu myös Annankatu 10:ssä sijaitseva koulukoti, ”Inttis”, jossa kauempaa, etenkin Kauttualta, tulevat oppilaat asuivat kouluviikkojen aikana. Koulukodin toiminta loppui keväällä 2006 oppilasmäärän vähentymisen vuoksi. Ennen Rosa Husetin ja isomman kouluruokalan valmistumista vuonna 1992 oppilaat kävivät 5. luokasta ylöspäin Inttiksessä ruokailussa.

Koulussa on noin 30 opettajaa, aina esikoulun-ja aineenopettajista luokanopettajiin. Koulun johtavana rehtorina toimii Martin Hartman, yläasteen ja lukion rehtorina Susanna Blomqvist ja ala-asteen rehtorina Patrik Grannas.

## Rehtorit
*Gerda Frietsch (1892–1894)
*Aina Henriksson (1894–1896)
*Uno Lagerblad (1896–1920)
*Torsten Helsingius (1920–1957)
*Harry A. Rinne (1957–1965)
*Björn-Olof Malmström (1965–1995)
*Lena Finne (1995–1998)
*Clas-Erik Palm (1998–2002)
*Ulrika Hollsten (2002–2018)
*Martin Hartman (2018–)

## Lähteet

## Aiheesta muualla
* Koulun kotisivut
* Björneborgs svenska samskola 1892– Suomen yksityisten oppikoulujen digitaalinen matrikkeli.
Ksenia Pietarilainen

**Pyhä autuas Ksenia Pietarilainen**, oikealta nimeltään *Ksenija Grigorjevna Petrova* (), syntyi 1700-luvun alkuvuosikymmeninä Venäjällä ja kuoli vuoden 1803 tienoilla. Hän eli suurimman osan elämästään Pietarissa Kristuksen tähden houkkana, joka on yksi ortodoksisen kirkon kilvoittelun muoto. 
Venäjällä hän on hyvin kuuluisa ihmeistään ja nopeasta avustaan niille, jotka kääntyvät hänen puoleensa.
Pyhä Ksenia Pietarilainen kanonisoitiin vuonna 1988. Hänen muistopäiväänsä vietetään tammikuun 24. päivänä, ja hänelle on omistettu oma akatistoshymnikin.

## Aiheesta muualla

*Ksenia Pietarilainen. Ortodoksi.net
Gidi Gidi Maji Maji

**Gidi Gidi Maji Maji** on kenialainen hip hop -yhtye, jonka jäsenet ovat Gidi Gidi (oikealta nimeltään Joseph Ogidi) ja Maji Maji (oikealta nimeltään Julius Owino). Yhtye perustettiin vuonna 1999. Samana vuonna julkaistiin sen ensimmäinen single, *Ting' Badi Malo*. Yhtyeen esikoisalbumi, *Ismarwa*, ilmestyi vuonna 2000.
Rage Against the Machine (albumi)

**Rage Against the Machine** oli saman nimisen yhtyeen vuonna 1992 julkaisema albumi. Levy yhdisteli rapcorea, alternative metallia ja alternative rockia. Monet pitävät albumia yhtyeen parhaana. Tämän albumin voidaan katsoa toimineen edelläkävijänä nu metal -yhtyeille, kuten Kornille ja Limp Bizkitille. Albumi herätti paljon huomiota poliittisesti kantaa ottavana.

Kappaleista "Freedom", "Bullet In The Head" ja "Killing In The Name" tehtiin musiikkivideot. Myös kappaleesta "Bombtrack" tehtiin musiikkivideo, mutta se julkaistiin vasta vuonna 2003 julkaistulla *[[Live at the Grand Olympic Auditorium]]* -DVD:llä.

Albumin kappale "Wake Up" kuullaan *[[Matrix (elokuva)|Matrix]]*-elokuvassa, "Killing in the Name" on taas videopeleissä *[[Grand Theft Auto: San Andreas]]* ja *[[Guitar Hero II]]*. Editoituja versioita kappaleista "Bombtrack" ja "Take the Power Back" on Oliver Stonen elokuvassa *[[Natural Born Killers]]*. Useiden ihmisten mielestä Wake Upin alkusäkeet kuulostavat samalta kuin Led Zeppelinin kappaleessa "Kashmir".

Kansitaide on kuuluisa kuva Thích Quảng Đứcista, vietnamilaisesta buddhalaisesta munkista, joka polttaa itsensä kuoliaaksi Saigonissa vuonna 1963. Munkki protestoi Vietnamin presidenttiä Ngô Đình Diệmia.

## Kappaleet
# 
# 
# 
# 
# 
# 
# 
# 
# 
# 

### Anger is a Gift -bonuslevyn kappaleet
# 
# 
# 
# 

## Singlet
* "Killing in the Name" - 1993
* "Freedom" - 1994
* "Bombtrack" - 1994
* "Bullet in the Head" - 1994

## Tekijät

*Rage Against the Machine - tuottaja, taiteellinen johto
*Zack de la Rocha  - laulu
*Tom Morello  - kitara
*Tim Commerford - basso
*Brad Wilk  - rummut
*Maynard James Keenan  - laulu (kappaleessa "Know Your Enemy")
*Stephen Perkins - lyömäsoittimet (kappaleessa "Know Your Enemy")
*Garth 'GGGarth' Richardson  - tuottaja, tekniikka

*Stan Katayama - tekniikka
*Craig Doubet - avustaja
*Jeff Sheehan - avustaja
*Bob Ludwig - masterointi
*Midas - miksaus/tuotanto
*Andy Wallace - miksaus
*Steve Sisco - miksaus

## Listasijoitukset

## Lähteet

## Aiheesta muualla
* Valpasvuo, Ilkka: Rage Against the Machine. *Desibeli.net* 2002.
Ron Jeremy

**Ron Jeremy** (oik. **Ronald Jeremy Hyatt**, s. 12. maaliskuuta 1953 Long Island, New York) on tunnettu amerikanjuutalainen pornotähti ja elokuvaohjaaja.

Hän on esiintynyt yli 2&nbsp;000 pornoelokuvassa ja ohjannut yli 250 pornoelokuvaa.
 
Vuonna 2008 Ron Jeremy saapui Suomeen Turun Turkkusex-messuille. Ron Jeremy vieraili samalla kertaa suomalaisessa talk show'ssa nimeltä Maria! Ron Jeremy teki Suomen vierailun yhteydessä filmin *Fucking in Finland*. Ron palasi Suomeen 2011 ja tuomaroi Haluatko Pornotähdeksi -kilpailua.

Jeremylle tehtiin sydänleikkaus vuonna 2013.

## Seksuaalirikossyytteet
Kesäkuussa 2020 Jeremyä syytettiin kolmen naisen raiskaamisesta ja neljännen seksuaalisesta häirinnästä Los Angelesissa. Tapaukset ovat sattuneet vuosina 2014 ja 2017–2019. Vuoden 2014 väitetty raiskaus tapahtui Los Angelesissa sijaitsevassa asuinkiinteistössä ja vuosien 2017–2019 väitetyt tapaukset Länsi-Hollywoodissa sijaitsevassa baarissa. Uhrit ovat 25–46-vuotiaita.

Jo muutamaa vuotta aikaisemmin Jeremyä syytettiin häirinnästä, minkä johdosta häneltä on muun muassa kielletty pääsy pornoteollisuuden tapahtumiin. Erillisen vuoden 2016 tapauksen käsittelystä luovuttiin, koska siitä ei ollut tarpeeksi todisteita.
Ron Jeremyn syytelista on nyt kasvanut seitsemällä uudella syytteellä. Kaikkiaan häntä syytetään 67 rikoksesta. Rikoksista 35 on seksuaalirikoksia ja näistä 11 on raiskauksia. Uhreja tapauksissa on 23. Mikäli Jeremy todetaan syylliseksi, voi hän saada yli 330 vuoden tuomion.

Jeremy todettiin kuitenkin tammikuussa 2023 oikeudessa oikeustoimikelvottomaksi, koska hän sairastaa vakava-asteista dementiaa ja näin ollen häntä ei voida asettaa syytteeseen rikoksistaan. Jeremy määrättiin helmikuussa 2023 pakkohoitoon psykiatriseen sairaalaan, jossa häntä voidaan tällä päätöksellä pitää enintään 2 vuotta. Seuraavan kerran asiaa käsitellään oikeuslaitoksessa toukokuussa 2023. Marraskuussa 2023 Jeremy siirrettiin vankilasta yksityiseen asuntoon, jossa hänen terveydentilastaan voidaan huolehtia ympärivuorokautisesti.

## Lähteet

## Aiheesta muualla

*
Suzanna Owíyo

**Suzanna Owíyo** on kenialainen maailmanmusiikkia esittävä laulaja ja kitaristi. Hän syntyi Kisumussa ja opiskeli Nairobissa. Myöhemmin Owíyo palasi Kisumuun, jossa hän asuu nyt. Joulukuussa 2001 Owíyo kirjoitti Kisumun 100-vuotisjuhlille kappaleen *Kisumu 100*.

## Diskografia
**Mama Africa* (2002)
**Yamo Kudho* (2004)

## Aiheesta muualla
* Suzzanna Owiyo
Peter Crouch

**Peter James Crouch** (s. 30. tammikuuta 1981 Macclesfield, Cheshire) on englantilainen jalkapalloilija, pelipaikaltaan hyökkääjä. Hänet tunnettiin pituudestaan ja komeista puskuistaan. Crouchin ura Englannin maajoukkueessa alkoi vuonna 2005 ja jatkui kolmen peräkkäisen valmentajan (Sven-Göran Eriksson, Steve McLaren, Fabio Capello) aikakaudella vuoteen 2010 saakka. Kaikkiaan hän pelasi 42 maaottelua ja teki niissä 22 maalia. Crouch voitti maajoukkueen maalipörssin EM-kisojen 2008 karsinnoissa ja teki Englannin maajoukkuehistoriaa rikkomalla kymmenen maalin rajan yhden kalenterivuoden (2006) aikana.

Vuoden 2006 MM-kisojen aikaan Crouch tuli tunnetuksi robottimaisesta tuuletuksestaan. Hän saikin Englannin lehdistöltä lyhytaikaisen lempinimen "Stiff Pete" eli vapaasti käännettynä "Kanki-Pete". Yli kaksimetrinen (201 cm) Crouch pelasi kaudella 2008-2009 Portsmouth FC:ssa ja oli joukkueensa ylivoimaisesti paras maalintekijä.

Elokuussa 2009 Crouch palasi takaisin kasvattajaseuraansa Tottenhamiin. Siirtosumma oli arviolta noin 10 miljoonaa puntaa. Crouch teki Tottenhamin kanssa viiden vuoden mittaisen pelaajasopimuksen. Samalla hän palasi Harry Redknappin valmennuksen alaiseksi. Aikaisemmin Crouch on pelannut Redknappin valmennuksessa Southamptonissa ja Portsmouthissa. 

## Saavutukset

* 2003–2004 1. divisioonan (nykyinen Mestaruussarja, Englannin toiseksi ylin sarjataso) voittaja Norwich FC:n joukkueessa.

## Lähteet
Harry Kewell

**Harrison ”Harry” Kewell** (s. 22. syyskuuta 1978 Sydney, Australia) on australialainen jalkapalloilija. Hän on yksi Australian kaikkien aikojen parhaina pidetyistä ja menestyksekkäimmistä jalkapalloilijoista. 

## Ura
Kewell teki debyyttinsä valioliigassa Leeds United FC:n paidassa 17-vuotiaana 30. maaliskuuta 1996 Middlesbrough FC:tä vastaan. Hän ja toinen australialainen hyökkääjä Mark Viduka olivat tärkeässä roolissa, kun Leeds selvisi Mestarien liigan välieriin kaudella 2000–2001. Hieman myöhemmin Leeds ajautui taloudellisiin vaikeuksiin, ja Kewell siirtyi Liverpooliin vuonna 2003. 25. toukokuuta 2005 Kewellistä tuli toinen australialainen, joka oli voittanut Mestarien liigan, kun Liverpool voitti loppuottelussa AC Milanin.

Kewell ilmoitti maaliskuussa 2014 lopettavansa peliuransa kuluvan kauden päätteeksi.

### Maajoukkueessa
Kewell pelasi ensimmäisen ottelunsa Australian jalkapallomaajoukkueessa marraskuussa 1997, kun Australia kohtasi kaksiosaisessa MM-karsinnassa Iranin. Kewell teki otteluissa yhteensä kaksi maalia, mutta Iran selvisi lopputurnaukseen tehtyään enemmän vierasmaaleja. Hän osallistui Australian joukkueessa jalkapallon MM-kisoihin vuosina 2006 ja 2010.

## Perhe
Kewellin perheeseen kuuluvat englantilainen näyttelijävaimo Sheree Murphy sekä kaksi lasta, Taylor ja Ruby. Hänellä on henkilökohtainen sponsorisopimus Adidaksen kanssa.

## Saavutukset
* 1996–1997 FA Youth Cup pelatessaan Leedsissä
* 2004–2005 UEFA Champions League pelatessaan Liverpoolissa

## Henkilökohtaiset saavutukset
* 2000 
* 1999, 2001, 2003 Oseanian Vuoden pelaaja

## Lähteet